CELEX: 62021TN0036
Language: ro
Date: 2021-01-25 00:00:00
Title: Cauza T-36/21: Acțiune introdusă la 25 ianuarie 2021 – PO/Comisia

29.3.2021   
            
            
               RO
            
            
               Jurnalul Oficial al Uniunii Europene
            
            
               C 110/32
            
         
      Acțiune introdusă la 25 ianuarie 2021 – PO/Comisia
      (Cauza T-36/21)
      (2021/C 110/36)
      Limba de procedură: franceza
      
         Părțile
      
      
         Reclamant: PO (reprezentanți: L. Levi și A. Blot, avocate)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca admisibilă și fondată;
               
            în consecință:
      
                  —
               
               
                  anularea deciziei din 29 aprilie 2020 prin care reclamantul a fost informat că cererea sa de reexaminare îndreptată împotriva deciziei de a nu repune numele său pe „lista de rezervă” pentru concursul extern ΕΡSO/ΑD/338/17 a fost respinsă;
               
            
                  —
               
               
                  în măsura în care este necesar, anularea deciziei Comisiei din 14 octombrie 2020 de respingere a reclamației formulate de reclamant;
               
            
                  —
               
               
                  repararea prejudiciilor material și moral suferite de reclamant;
               
            
                  —
               
               
                  obligarea pârâtei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv întemeiat pe încălcarea articolului 21 din Carta drepturilor fundamentale a Uniunii Europene (denumită în continuare „carta”), pe încălcarea articolului 1d din Statutul funcționarilor Uniunii Europene (denumit în continuare „statutul”), pe încălcarea articolului 5 din Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (JO 2000, L 303, p. 16, Ediție specială, 05/vol. 6, p. 7), pe încălcarea articolului 2 din Convenția Națiunilor Unite, pe încălcarea principiului nediscriminării, precum și pe inexistența punerii în aplicare a unor amenajări corespunzătoare.
               
            
                  2.
               
               
                  Al doilea motiv întemeiat pe încălcarea obligației de motivare.
               
            
                  3.
               
               
                  Al treilea motiv întemeiat pe încălcarea obligației de diligență.